Craiova Live

Pupăza din tei
2026-04-05 11:00 - 12:00 (Europe/Bucharest) | Teatrul pentru copii și tineret Colibri, Calea București, nr. 56, Craiova, Dolj, România
Pupăza din Tei (3+)
Scenariul și regia Cristian Mitescu
Scenografia Eugenia Tărășescu-Jianu
Orchestrația muzicală Viorel Andrinoiu
Asistent de regie și coregrafia Ionuț Sergiu Anghel
Distribuția: Marin Fagu, Andreea Ionescu, Adriana Ioncu, Oana Stancu
Preț bilet: 13 lei / pers.
Biletele se pot procura de la Agenţia Teatrului Colibri, astfel: luni în intervalul orar 09:00 – 17:00, joi și vineri între 08:00 – 12:00 / 16:00 – 20:00, sâmbătă între 09:00 – 13:00 / 15:00 – 19:00, iar duminică între 10:00 – 13:00. Marți și miercuri agenția este închisă! Mai multe informații se pot obține la tel: 0251.412.473.
După începerea spectacolului, accesul în sală nu mai este permis! Persoanele care au bilete și întârzie le pot reprograma la următoarele spectacole.

1,2,3…BÉBÉ
2026-04-04 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
DISTRIBUȚIA:
COSMIN RĂDESCU
GENI MACSIM
CĂTĂLIN-MIHAI MICULEASA
COSTINELA UNGUREANU
PETRONELA ZURBA
CORINA DRUC
de André Roussin
Traducerea: Raluca Păun
Regia: Alexandru Boureanu & Raluca Păun
Decor: Andreea Simona Negrilă
Costume: Natalia Vasiliev
Regia Tehnică: Cristi Petec
Sufleor: Adrian Țîrcă
Data premierei: 28 septembrie 2019
Durata: 120 min cu pauză
Genul spectacolului: Comedie
Sinopsis:
Andre Roussin, născut la 22 ianuarie 1911 la Marsilia, fiu de industriaş, a debutat sub ocupaţie cu prietenul lui, Louis Ducreux (şi compania teatrală Le Rideau gris), înainte de a obţine succesul şi celebritatea cu Une grande fille toute simple (1944), Nina, Le Petit Hutte (1974), Les Oeufs d’Autruche (1948), Bobosse (1950), Lorsque l’Enfant paraît (1951), La Mamma (1957), Les Glorieuses (1960), La Coquine (1961), La Voyante (1963), La Locomotive (1966). A publicat şi amintiri (Patiences et impatiences, 1953); Un contentement raisonnable, 1965) în editura Plon şi Comedies de la Scene et de la ville la editura Calmann-Levy.
Pierre de Boisdeffre, O istorie vie a literaturii franceze de azi, Ed. Univers, 1972
Ziua în care Charles Jaquet, ministrul Educației, Familiei și Culturii, dușman înfocat al viciului și păcatului, repurtează un succes politic fulminant închizând bordelurile și interzicând avorturile, este și ziua în care ajuns acasă primește lovitură după lovitură, întâi de la fiu, apoi de la soție. Aceștia au să-i comunice niște vești cel puțin șocante! Cariera sa, viitorul fiului și nunta fiicei sale sunt în pericol! Singura sa speranță rămâne ca experimentul bio cu iepuroaică să fie negativ! O comedie spumoasă scrisă de André Roussin în anul 1951, dar extrem de actuală și azi. Un spectacol plin de neprevăzut și de întorsături de situație.

„Cosmin Rădescu face un rol fermecător, creând un personaj frivol, inteligent, mai degrabă plictisit în relația conjugală, un moralist în spațiul public, dar și acasă, când tot agită în fața copiilor un deget arătător extins, dar în același timp un spirit atent, diplomatic, empatic, gata să-și susțină băiatul și material, dar și cu sfaturi: „Ca bărbat trebuie să nu lași urme. Păi, ce, ești melc?”. […]
Când ai un text bun, pare simplu. Meritul regizorilor Alexandru Boureanu și Raluca Păun tocmai acesta este: că pare simplu, că totul curge firesc, că se creează o anume atmosferă, prin decoruri și costume, prin lumini și ilustrație muzicală – de la piese franțuzești, la „Itsy Bitsy Teenie Weenie Yellow Polkadot Bikini”, că ei, regizorii, nu se văd, au acea discreție rară, agreabilă, dacă nu chiar minunată, de a nu se scoate pe ei în evidență, ci spectacolul, actorii.”
Cornel Mihai Ungureanu, SpectActor nr. 3/2019

Cavalleria Rusticana
2026-04-04 18:30 - 19:40 | Cercul Militar Craiova, Str. Marin Sorescu, nr. 2, Craiova, Dolj, 200642, România
Cavalleria Rusticana
Operă într-un act compusă de Pietro Mascagni.
Libretul de Giovanni Targioni-Tozzeti și Guido Menasci, după un roman de Giovanni Verga.

Spectacol al Operei Române Craiova pe scena Cercului Militar

Sâmbătă, 4 aprilie 2026, ora 18.30
Durată: aprox. 1h, 10’
Menţiuni: Spectacol în limba italiană cu supratitrare în limba română

Cu un loc aparte în repertoriul universal, Cavalleria Rusticana, compoziția lui Pietro Mascagni, continuă să atingă inimile ascultătorilor cu ariile memorabile, bogăția melodică și forța emoțională a poveștii tumultoase despre iubire, gelozie și răzbunare. Reprezentația Operei Române Craiova care va avea loc sâmbătă, 4 aprilie 2026 îi reunește pe artiștii: Licia Toscano (Santuzza), Rodica Dinișoară (Lola), Diego Godoy (Turiddu), Ioan Cherata (Alfio), Ada Apan (Mamma Lucia), Orchestra și Corul Operei Române Craiova, spectacolul fiind condus muzical de dirijorul Marius Hristescu.
Preț: 100 RON
Informații suplimentare:
Agenția Operei Române Craiova de la Sala Polivalentă
Bulevardul Ilie Balaci nr. 6
0351.442.471, agentiadebilete@operacraiova.ro

Conducerea muzicală: Marius Hristescu

Distribuţia:

Santuzza – Licia Toscano

Lola – Rodica Dinișoară

Turiddu – Diego Godoy (Chile)

Alfio – Ioan Cherata

Mamma Lucia – Ada Apan

Orchestra și Corul Operei Române Craiova

Regia artistică: Tamas Ferkay (Austria)

Asistent regie artistică: Arabela Tănase

Scenografia: Răsvan Drăgănescu

Acțiunea se petrece într-un sat din Sicilia chiar în ziua de Paşte, la sfârşitul anilor 1890.
La ridicarea cortinei se aude o serenadă (Siciliana), pe care Turiddu o cântă sub ferestrele Lolei, fosta sa iubită. Aceasta se măritase în timp ce Turiddu era în armată. Pentru a se consola, Turiddu și-a găsit o altă iubită, Santuzza, și a jurat să o ia de nevastă, dar uitându-și promisiunile, s-a întors la Lola. În timp ce țăranii cântă bucuria primăverii, Santuzza cere noutăți despre Turiddu de la mama acestuia. Mai mulți îl văzuseră pe lângă casa Lolei. Întrebat de Santuzza unde și-a petrecut noaptea, Turiddu îi răspunde nepăsător, apoi reacționează cu violență. Apariția Lolei o exasperează pe Santuzza și când îl întâlnește pe Alfio, soțul acesteia, îi povestește totul. Alfio jură să se răzbune. După un scurt Intermezzo orchestral, acțiunea se precipită. Abia încheiată petrecerea de Paște, Alfio și Turiddu își adresează cuvinte grele. Un ultim rămas bun al lui Turiddu către Mama Lucia precede înfruntarea dintre cei doi. O femeie aduce tragica veste: Turiddu a fost ucis.
*Grigore Constantinescu și Daniela Caraman-Fotea, Ghid de operă, București, 1971
**Ana Buga și Cristina Maria Sârbu, 4 secole de teatru muzical, București, 1999
***Ioana Ștefănescu, O istorie a muzicii universale, Vol. IV, București, 2002

Albă ca Zăpada
2026-04-04 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
Albă ca Zăpada (3+)
După Frații Grimm
Scenariul și regia: Cristian Pepino
Scenografia: Remus Gabor și Raluca Aionițoaie
Muzica: Marin Fagu
Distribuția: Andreea Ionescu, Geo Dinescu, Oana Stancu, Marin Fagu, Cosmin Dolea, Daniel Mirea, Ionica Dobrescu, Adriana Ioncu, Robert Iovan, Emanuel Popescu, Alis Ianoș.

Spectacolul Albă ca Zăpada își propune să fie o versiune contemporană a celebrului basm, fiindu-i acordată o atenție deosebita motivațiilor personajelor. Astfel, Maștera este preocupata de faptul ca îmbătrânește, și va apela ca remediu la inima frumoasei Alba ca Zăpadă. Vânătorul, care va fi vrăjit ca să execute acest act sinistru, va scapă de vraja în mod întâmplător și o va ajuta pe protagonista să se salveze. Diferitele ipostaze în care Maștera va încerca să îi răpească viată frumoasei protagoniste vor fi bine diferențiate cu ajutorul efectelor scenice specifice teatrului de animație. Va fi un spectacol care îi va bucura pe micii spectatori prin cântece, muzica și situații scenice și rezolvări interesante cu ajutorul proiecțiilor video.

Preț bilet: 13 lei / pers.
Biletele se pot procura de la Agenţia Teatrului Colibri, astfel: luni în intervalul orar 09:00 – 17:00, joi și vineri între 08:00 – 12:00 / 16:00 – 20:00, sâmbătă între 09:00 – 13:00 / 15:00 – 19:00, iar duminică între 10:00 – 13:00. Marți și miercuri agenția este închisă!
Mai multe informații se pot obține la tel.: 0251.412.473.
După începerea spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Târg de adopții canine - Maxi Pet România
2026-04-04 13:00 - 18:00 | Promenada Mall, Calea Severinului 61, Craiova, Dolj, România
Adăpostul canin Craiova organizează un nou târg de adopții canine, alături de sponsorul Maxi Pet România! De data aceasta, evenimentul va avea loc în incinta magazinului Maxi Pet Promenada Craiova (Calea Severinului nr. 61, Promenada Craiova, la Etajul 1, în exterior, ieșirea McDonald’s sau cea de la Gym), sâmbătă, 4 aprilie 2026, între orele 13:00 și 18:00.
Mai mulți câini din adăpostul public (deparazitați, microcipați, sterilizați și vaccinați) vor fi prezentați publicului și vom încerca să le găsim o casă nouă, cu ajutorul voluntarilor noștri, dar și cu cel al oamenilor de bună-credință care înțeleg că adopția este un gest dintre cele mai frumoase.
Alături de noi în cadrul evenimentului vor fi și membri ai Centrului Național de Educare Canină, câinii specialiști în operațiuni de salvare, alături de conductorii lor, care ne vor învăța cum să ne comportăm cu patrupedele noastre și cum să ne înțelegem cât mai bine cu ele.
Nu uitați: adopția unui câine din adăpostul public este gratuită conform legii și se face în baza actului de identitate valabil. De asemenea, adoptatorii vor primi pachete de bun-venit acasă din partea Maxi Pet România, constând în hrană, jucării și boluri.
Evenimentul este susținut de Eurotehnica IT&C, care asigură mobilitatea câinilor propuși pentru adopție, prin lese și zgărzi/hamuri pentru voluntari și adoptatori.
Vă așteptăm să ne cunoașteți și să le oferiți șansa la o nouă viață – una mai bună – câinilor din adăpostul public!

Concert simfonic Gershwin, dirijor Mircea Pădurariu
2026-04-03 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 3 APRILIE 2026, ORA 19:00ORCHESTRA SIMFONICĂ A FILARMONICII „OLTENIA”DIRIJOR: MIRCEA PĂDURARIUSOLISTĂ: ADELA LICULESCU (pian)———În program:– George Gershwin: Concertul în Fa pentru pian și orchestră– Wolfgang Amadeus Mozart: Simfonia nr. 41 în Do major, K. 551, „Jupiter”

Unde mi-e sufletul?
2026-04-03 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Distribuția:
Alina Mangra
Marian Politic
Angel Rababoc
Corina Druc
Dragoş Măceşanu
Nicolae Vicol
Ştefan Cepoi
Scenariu dramatic de Norbert Boda
După texte de Marin Sorescu
Regia: Norbert Boda
Decor și costume: Ana Ruxandra Manole
Video mapping / animație video: Dana Petre
Coloana sonoră: Radu Dogaru
Asistent de regie: Cristina Albișoru
Foto credit: Cristian Floriganță, Florin Chirea, Albert Dobrin
Regizor scenă: Cristian Petec
Sufleor: Anca Maria Ilinca
Data premierei: 19 decembrie 2020
Durata: 60 min.
*Spectacolul face parte din Programul Minimal – Programul RO-Dramaturg, Proiectul Noi și iar noi.
*Proiectul câștigător la concursul TINERI REGIZORI ȘI SCENOGRAFI ROMÂNI 2019
*Spectacol recomandat persoanelor peste 14 ani
Sinopsis
Când o femeie nevinovată rămâne fără suflet, un anchetator îi răscolește trecutul pentru a-l găsi pe cel care i-a furat sufletul. Acesta găsește cinci suspecți pe care îi închide într-o cameră de identificare, unde sunt interogați. Personajele, încercând să deslușească acest mister, descoperă o tragedie care îi va schimba pentru totdeauna. Urmărim o poveste poetică cu tentă polițistă în care un suflet pierdut, rătăcit în existența sa, se confruntă cu moartea.
Scenariul dramatic este construit dintr-un conglomerat de poezii pe care Marin Sorescu le-a scris de-a lungul carierei sale. Spectacolul are un caracter comic și dinamic, dar și filosofic, reprezentativ scrierilor lui Marin Sorescu prin care se dezbat aspecte ale relației dificile dintre om și moarte.
Norbert Boda
Norbert Boda a studiat actoria și masterul în regie la Facultatea de Teatru si Film din Cluj-Napoca si a regizat până în prezent spectacolele: Singurătatea Pietrelor de Flavius Lucăcel / Unteatru, București; Hai că nu e Cernobîl de Norbert Boda / Teatrul Municipal, Baia Mare; O Viață Normală de Norbert Boda / Facultatea de Teatru și Film și #Reactorul de creație și experiment, Cluj-Napoca; Suicidal după texte de Luigi Pirandello / Teatrul Municipal, Baia Mare; Banda de Stephen Belber / #Reactor de Creație și Experiment din Cluj-Napoca; Fata din Mașinărie de Stef Smith / Teatrul Anton Pann, Râmnicu-Vâlcea; Avioane de Hârtie după Elise Wilk / Fabrica de Pensule din Cluj-Napoca. În anul 2019 a luat premiul cel mai bun actor la Gala Hop.
Cronici
„Originalitatea debordantă a lui Norbert Boda se transpune aici într-o îmbrățișare creativă de poeme care reușesc să dialogheze între ele și să creeze locuri pentru personajele din versuri răzlețe într-o poveste în care nimic nu este întâmplător. (…) Totul în alb și negru ‒ căci culoarea nu își mai găsește locul în spațiul de după viață – și cu proiecții care dau dinamism unui cadru scenic modest, unde artificiile nu au rost. Căci moartea nu are nevoie de decoruri.” (Anda Simion, Viața, moartea și Sorescu într-un spectacol de Norbert Boda, revista Scrisul Românesc, nr. 2 / februarie 2021, pag. 23)

Prostia omenească
2026-04-03 10:30 - 12:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Regia
Alexandru Boureanu
Distribuția
Geni Macsim
Alina Mangra
Roxana Mutu
Ştefan Cepoi
Dragoş Măceşanu
Mircea Mogoșeanu
Gabriel Marciu
Mirela Ștefan

După: Ion Creangă
Text: Bogdan Ulmu
Regie și scenografie: Alexandru Boureanu
Muzica: Marius Țeicu
Secretar literar: Denisa Neațu
Producător: Claudia Gorun
Sufleor: Ramona Popa
Regizor tehnic: Mihai Manea
Lumini: Alina Ungureanu
Sunet: George Udrea
Genul spectacolului: comedie
Data premierei: 20 dec. 2023

Ultimul bărbat de pe pământ
2026-04-02 19:00 - 20:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
După mii de râsete provocate în toată țara cu deja celebrele comedii „Bărbații la 40, Femeile la 43”, „Coaste din viața lui Adam”, ”Dragostea durează 8 ani” și „Cum se face”, regizorul Octavian Strunilă vine cu o nouă comedie: „Ultimul bărbat de pe Pământ”.
O mână de supraviețuitori ai unei pandemii din anii 2030, ultimii oameni rămași pe Pământ, caută să reconstruiască o nouă lume. Și cum să o înceapă mai bine dacă nu cu organizarea unor alegeri?

Doar că…
unul dintre candidați nu vrea să fie președinte, o soție cicălitoare vrea, prin orice mijloace, să devină prima doamnă, un geniu bețiv încurcă întreaga campanie electorală, iar doi tineri îndrăgostiți au descoperit combustibilul necesar pentru a porni mașina timpului și acțiunea se petrece in anul 2050.
„Ultimul bărbat de pe Pământ” este un spectacol în care umorul și sensibilul naturii umane, sub bagheta lui Octavian Strunilă, promit încă o comedie spumoasă.
Regie și scenariu: Octavian Strunilă
Scenografie: Clara Pop
Coregrafie: Oana Strunilă
Distribuție: Octavian Strunilă, Paul Ipate, Monica Odagiu, Dana Dembinski, Emil Măndănac, Andrei Dodo Cojanu/Ștefan Radu, Anastasia Preotu/Denisa Oprea, Țiți Brojban
Vârsta minimă de acces la spectacol este 12 ani!

Ada Milea & Bobo Burlăcianu – Chirița’n 2+1
2026-04-02 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
ADA MILEA & BOBO BURLĂCIANU – Chirița’n 2+1
Filarmonica Oltenia Craiova
2 Aprilie 2026 ora 19:00
Un spectacol muzical-teatral savuros, plin de umor fin, ironie, absurd și muzică jucăușă, semnat de Ada Milea și Bobo Burlăcianu.
„Chirița’n 2+1” aduce pe scenă personaje trăsnite, situații absurde și cântece care te prind din prima, toate într-un stil inteligent, amuzant și complet imprevizibil.
Chirița’n 2 + 1 este un concert inspirat din universul Chirițelor clasice, într-o formulă muzicală și teatrală contemporană.
Spectacolul este construit ca un concert după Alecsandri, Hanu, Millo și Milea, o variantă adaptată a Chirițelor din Cluj și Chișinău, reinterpretată cu umor, ironie și muzică live.
Personaje caricaturale, momente muzicale memorabile și libertate scenică totală transformă spectacolul într-un joc viu, inteligent și delicios de imprevizibil.
Sunet: Victor Panfilov

Atelier Scrapbooking de Paște
2026-04-02 18:00 - 20:00 | Dolj
Atelier Scrapbooking de Paște – Ateliere de scrapbooking pentru tine si familia/prietenii tai – pentru conectare si exprimare prin creativitate. N-ai nevoie de experienta – doar de curiozitate si prezenta.
2 aprilie 2026, ora 18:00, Cafeneaua 12Doispe – la etaj
Participare: 199 lei (1 părinte + 1 copil)
Cum se desfasoara atelierul
Durata: 1,5 – 2 ore
Ce cream: felicitari, pagini de scrapbooking, mini-albume, folio-uri
Materiale incluse: carton, hartie de scrapbooking si decoratiuni premium, atent alese
Aduceti voi: creion, rigla, foarfeca, banda dublu-adeziva si…mult entuziasm
Format: ateliere fizice, grupuri restranse (8–20 persoane)
Varsta: 6+ ani
––
In ritmul alert al vietii de azi, copiii si parintii traiesc unii in prezenta celorlalti, dar din ce in ce mai rar unii cu ceilalti, cu adevarat prezenti. Aceste ateliere au fost create tocmai pentru a oferi o ocazie, un spatiu sigur, creativ si calm in care timpul incetineste, presiunea dispare, iar conexiunea se mentine natural.
Atelierele de scrapbooking imbina creatia handmade cu mindfulness-ul informal, oferind copiilor si parintilor o experienta profunda de prezenta, bucurie si apropiere emotionala. Nu este vorba despre talent artistic sau rezultate perfecte, ci despre proces, despre a fi impreuna, a crea impreuna si a construi amintiri care raman.
Creativitatea devine aici o forma de calm. O invitatie de a atinge hartia, de a simti texturile si a savura culorile, pe de o parte, si de a respira, a ne lasa gandurile sa se aseze, a fi prezent, de alta parte.

Lansare de carte „Credeți-mă că exist” - Camil Poenaru
2026-04-02 17:00 - 19:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Joi, 2 aprilie, de la ora 17:00, în sala „Acad. Dinu C. Giurescu”, la Biblioteca Județeană Alexandru și Aristia Aman Craiova va avea loc lansarea volumului de versuri „Credeți-mă că exist” semnat de Camil Poenaru.
La eveniment vor fi prezenți invitații:

Monica Berglund
Mircea Pospai
Petrișor Militaru.

Actorul Constantin Cicort și violoncelistul Mircea Suchici vor oferi un moment liric celor prezenți.
Evenimentul va fi moderat de către domnul Nicolae Marinescu, director al Editurii Aius din Craiova.

Recital de pian Viniciu Moroianu
2026-04-01 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 1 APRILIE 2026, ORA 19:00Recital de pianVINICIU MOROIANU———În program:– Johann Sebastian Bach/Ferruccio Busoni: Coralul „Nun komm’ der Heiden Heiland”, BWV 599– Ludwig van Beethoven: Sonata în Si bemol major, op. 106, „Hammerklavier”– Serghei Prokofiev: Sonata nr. 8 în Si bemol major, op. 84

Năpasta
2026-04-01 19:00 - 20:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
de I. L. Caragiale
Regia: Kincses Elemér
Scenografia: Lia Dogaru
Regia scenă: George Dulămea / Cristian Petec
Sufleor: Anca Maria Ilinca
Data premierei: 27 Aprilie 2002
Durata: 80 min.
Genul spectacolului: Dramă
Cel mai longeviv spectacol din repertoriul Teatrului Naţional “Marin Sorescu” a împlinit miercuri, 20 martie 2013, 100 de reprezentaţii.
*spectacolul cu distribuția actuală a avut premiera pe 19 ian. 2018
Distribuția:
Monica Ardeleanu
Costinela Ungureanu
Adrian Andone
Dragoş Măceşanu
Cătălin-Mihai Miculeasa
Sinopsis:
Triunghiul morții, cu obsesia justiției implacabile și a pedepsei imanente – iată ceea ce face ca suflul dens al acestui spectacol longeviv al TNC să fie resimțit si azi, la 19 ani de la premieră, de un public sensibil la tragedia personajelor caragialiene. Anca (Monica Ardeleanu, Costinela Ungureanu), Dragomir (Dragoş Măceşanu), Gheorghe (Cătălin Mihai-Miculeasa) și Ion Pădurarul (Adrian Andone) sunt pionii propriului destin, în care dragostea mincinoasă, setea de răzbunare și umilitudinea paroxistică reprezintă liantul unei drame pe drept cuvânt clasice.
Cronici:
„Nebunul asumat este Ion şi în acest rol Adrian Andone îi urmează lui Valentin Mihali, o adevărată provocare. Strălucit rezolvată. Adrian Andone face o demonstraţie simplă de stări diferite, cu efecte multiple. Pe deoparte stârneşte râsul, pentru că, totuşi, omul râde şi de manifestările amuzante, în fond, ale unui semen afectat psihic, făcând-o cu seninătate şi fără vreun sens răutăcios… Sunt excelente, prin simplitate, trecerile de la omul nebun la cel normal, sobru, cu conştiinţă, ce se împotriveşte violenţei, pentru ca apoi să revină la forma subumană în care l-a adus nefericita conjunctură a semenilor.
Într-un fel, această fericită întâmplare a vieţuirii îndelungate a unui spectacol, impunând o schimbare a distribuţiei, pentru a-l duce mai departe, are o dubla semnificaţie. Mai întâi în privinţa efemerului din arta teatrală. Efemerul emoţiei unei reprezentaţii dar şi efemeritatea jocului pe scenă. Actorii îşi trăiesc viaţa în atâtea întruchipări şi acum publicul poate vedea cum unii pleacă şi alţii vin. Au fost Nataşa Raab, Valentin Mihali, Constantin Cicort, Tudorel Petrescu, de-acum ei rămân în amintirea celor care i-au văzut, rămân în cronici şi aşa cum i-a imortalizat o filmare. Vocea Nataşei Raab rămâne pe mai departe prezentă în spectacol prin cântecul de final.”
Marius Dobrin, La hanul enigmaticei Anca, revista Spectactor nr. 1/2018

Epoca post-adevărului
2026-03-31 19:00 - 20:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
Epoca post-adevărului
Regia: Alexandru Boureanu
Distribuția:
Dragoș Andronie
Matilde Baxter
Maria Popa
Andrada Ercenik
Regia: Alexandru Boureanu
Scenografia: Alina Chervase
Regia tehnică: Doru Ispas
Video: Florin Chirea
Producător delegat: Claudia Gorun
Sinopsis
În interiorul unei societăți de salubritate, printre pubele și mopuri, se conturează conflictul dintre Radu, un angajat care face postări vehemente pe Facebook, și colegele sale Irina și Mara.
Textul, realizat cu ajutorul inteligenței artificiale, provoacă ideea de „adevăr”: acesta curge acum prin notificări, se topește în share-uri și poate unge sau coroda relații. Dialogul, presărat cu ironii și accente cotidiene, construiește o atmosferă tensionată. Sub lumina rece a telefoanelor și a unei ambiguități care nu se rezolvă, rămân întrebări despre ce înseamnă să-ți spui adevărul în văzul tuturor, chiar când rănești prin acuzații și jigniri… Și, poate cel mai important, adevărul tău este și adevărul celorlalți?

La Foire de la Francophonie – ediția a IV-a
2026-03-31 14:30 - 20:00 | Piața William Shakespeare, Craiova, Dolj, România
Pe 31 martie 2025, între 14:30 și 20:00, Piața „Mihai Viteazul” din Craiova prinde viață la Foire de la Francophonie – ediția a IV-a.Un eveniment dedicat limbii franceze și culturii francofone, care aduce împreună elevi, profesori și publicul larg într-o atmosferă creativă și dinamică. Standuri ale școlilor, expoziții de artă, ateliere pentru toate vârstele, momente artistice în limba franceză, flashmob, parada costumelor francofone și concursuri interactive transformă centrul orașului într-un spațiu al dialogului și al expresiei culturale.Participă, descoperă și lasă-te inspirat de energia francofoniei!
––
Știi unde poți vedea lumea… într-o singură defilare?
La Foire de la Francophonie!

Când?
31 martie, ora 14:30

Unde?
ne dăm întâlnire în fața Teatrului Național „Marin Sorescu” pentru un moment cu adevărat special, care te va purta dintr-o țară în alta, pas cu pas: Parada costumelor francofone.

O defilare spectaculoasă în care cultura și istoria țărilor francofone prind viață prin culori vibrante, țesături autentice și simboluri pline de semnificație! Vei descoperi eleganța, diversitatea și farmecul unei lumi unite prin limbă și tradiție.

De ce să vii?
Pentru că nu vezi în fiecare zi lumea… defilând prin fața ta.
Nu rata!

Zâna păpușilor
2026-03-31 11:00 - 12:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Zâna Păpușilor
Baletul „Zâna Păpușilor” de Josef Bayer, îndrăgit atât de cei mici, cât și de iubitorii de frumos de toate vârstele, revine în fața publicului craiovean într-o montare de o delicatețe aparte, în care grația dansului clasic se întâlnește cu bucuria copilăriei. Regia artistică și coregrafia poartă semnătura lui Francisc Valkay, iar scenografia este realizată de Răsvan Drăgănescu.
Acțiunea se desfășoară în Viena anului 1888, într-un fermecător magazin de păpuși. Rolul Zânei este interpretat de Olguța Ilie, distribuția fiind completată de artiștii Anca Țecu, Robert Vladu, Loredana Nicola, Alexandru Chera, Andreea Segărceanu, Say Ufuk Gengis, Amina Almahadin, Laurențiu Nicu, Răzvan Segărceanu, Alina Onofrei, Ruxandra Andruță, Raluca Mocanu, Răzvan Zamfir, Alexandra Iordache, Mihai Bălăceanu, Ansamblul de Balet al Operei Române Craiova și Școala de Balet Attitude.
Preț:

Bilet Adult – 40 RON
Bilet Copil – 20 RON
Informații suplimentare:
0351.442.471
Distribuția:
Zâna păpușilor – Olguța Ilie
Ucenicul – Anca Țecu
Proprietarul – Robert Vladu
Colombina – Loredana Nicola
Arlechinul – Alexandru Chera
Aristocrata – Andreea Segărceanu
Aristocratul – Say Ufuk Gengis
Țăranca – Amina Almahadin
Țăran/General – Laurențiu Nicu
Păpușa stricată – Răzvan Segărceanu
Păpușa chinezească – Alina Onofrei
Păpușa japoneză – Ruxandra Andruță
Perechea de tiroleză – Raluca Mocanu și Răzvan Zamfir
Dans spaniol – Alexandra Iordache și Mihai Bălăceanu
Ansamblul de Balet al Operei Române Craiova
Școala de Balet Attitude
Regia artistică și coregrafia: Francisc Valkay
Asistent regie artistică și coregrafie: Erna Marin
Scenografia: Răsvan Drăgănescu
TABLOUL I
Acțiunea se petrece în anul 1888 la Viena, într-un magazin de păpuși „Kärntnerstrasse”. Proprietarul acestui magazin, un negustor tipic, oferea păpuși rare, cu calități artistice. În magazin avea ca ajutor o calfă plină de servilism și un tânăr ucenic. Un factor aduce corespondența, un comisar marfă, iar printre aceștia se strecoară și o fetiță cu păpușa ei stricată, rugându-l pe proprietar să i-o repare. Dar patronul refuză cererea fetiței, pe motiv că ea nu are bani. Întristată, fetița vrea să plece, dar ucenicul se apropie pe ascuns și ii promite că va repara el păpușa după închiderea magazinului.
În magazin intră o pereche de țărani, care vin pentru prima dată în oraș și, privind în vitrină, rămân uimiți de luxul păpușilor expuse.
Dar iată că proprietarul face plecăciuni. Cui? Desigur, unei familii bogate de englezi, care intră în magazin. Patronul și calfa speră la o afacere bună, oferă serviabili păpușile spre vânzare, în timp ce ucenicul râde de figurile caraghioase ale englezilor. Păpușa prezentată de patron nu funcționează. Supărat, acesta aruncă vina pe ucenic.
Decepționați, englezii vor să părăsească magazinul, dar proprietarul, insistent, îi roagă să mai rămână, pentru a-i determina să cumpere o păpușă foarte scumpă. În tot acest timp, țăranii care au asistat la scena de mai sus, numărându-și puținii bani, se mulțumesc să cumpere doar o păpușă mică.
Proprietarul închide magazinul, ucenicul însă se furișează din nou înăuntru și repară pe ascuns păpușa fetiței.
TABLOUL II
Ucenicul lucrează noaptea, pentru a repara păpușa. Obosit, adoarme… În visul său, păpușile care pentru el nu înseamnă marfă, ci opere de artă și știință, îl trezesc la viață.
Pe favorita sa – Zâna păpușilor – o vede ca pe stăpâna păpușilor. Din toate colțurile apar cele mai frumoase păpuși, care dansează. Bucuria acestei serbări este întreruptă de apariția păpușii care a dat greș când a fost oferită familiei de englezi și din cauza căreia tânărul ucenic a fost pedepsit, păpușă care se arată cu o figură amenințătoare.
Ucenicul vrea să fugă, dar cum se întâmplă întotdeauna în vis…abia poate să se miște din loc. Păpușile îi vin în ajutor, închizând păpușa stricată în cutia ei, iar serbarea continuă. Deodată se face întuneric, iar tânărul se trezește șezând pe podea. Dezamăgit, își dă seama că totul a fost numai un vis. Între timp s-a făcut ziuă și fetița bate la fereastra magazinului.
Vesel, tânărul ucenic îi arată că și-a ținut promisiunea, reparându-i păpușa.
* Francisc Valkay – coregraf

Expoziție de pictură Pentru tine, dragă mamă
2026-03-31 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește duminică, 8 martie 2026, la ora 12.00, vernisajul expoziției de pictură Pentru tine, dragă mamă, organizat de Centrul Județean de Cultură și Artă Dolj, Secția pentru Conservarea și Promovarea Culturii Tradiționale, Asociația „Seniori Art” și Cromatic Arts Studio.
Expoziția Pentru tine, dragă mamă reprezintă un gând frumos și o explozie de culoare, un mesaj lansat de Ziua Internațională a Femeii de către juniorii care activează în cadrul atelierelor de pictură „Să trăim frumos într-un mediu sănătos”, derulate de Secția pentru Conservarea și Promovarea Culturii Tradiționale din cadrul Centrului Județean de Cultură și Artă Dolj.
Expoziția reunește lucrări dedicate zilei de 8 martie, mamelor, doamnelor și domnișoarelor pe care le sărbătorim împreună.
Curatorul expoziției este Daniel Guță, membru UAP și coordonatorul atelierelor de pictură „Să trăim frumos într-un mediu sănătos”, încă din anul 2018.
Expozanții Alessia Vasilescu, Andu Turcu, Andreea Mirea, Amalia Mihai, Alexandra Mărinică, Alexia Ardeleanu, Daria Maria Florescu, David Volintiru, Eliza Lupu, Eva Băluțoiu, Gabriela Mărinică, Luca Isvoranu, Maria Simona Curcă, Mihai Etegan, Petra Barbu, Petre Nicolas Săulescu, Rareș Lucan, Rebeca Dumitriu, Ruxandra Lucan, Sofia Robanțu aduc prin lucrările lor un crâmpei de primăvară însoțit de gândurile lor bune, frumusețea și inocența copilărilei.
Expoziția Pentru tine, dragă mamă va fi disponibilă la Muzeul Cărții și Exilului Românesc până la sfârșitul lunii martie.

Cineplexx Classics: Amelie
2026-03-30 19:30 - 21:30 | Promenada Mall, Calea Severinului 61, Craiova, Dolj, România
Cineplexx Classics prezintă: Amelie
Pe 30 martie la Cineplexx de la ora 19:30 se vede pe marile ecrane filmul Amelie la un preț special de doar 12 lei/biletul!
„Le Fabuleux Destin d’Amélie Poulain” spune povestea lui Amelie, o tânără visătoare care trăiește în cartierul Montmartre din Paris, ducând o viață liniștită și aparent banală. Totul se schimbă în ziua în care descoperă, ascunsă în apartamentul ei, o cutie cu amintirile din copilăria unui necunoscut. Hotărâtă să-i redea proprietarului comoara pierdută, Amélie descoperă bucuria de a interveni discret în viețile celor din jur.
De atunci, își asumă o misiune personală: să aducă fericire prin gesturi mărunte, dar pline de imaginație — să repare destine, să reaprindă speranțe și să creeze mici miracole cotidiene. Însă, în timp ce schimbă viețile altora, Amélie trebuie să învețe să-și înfrunte propriile temeri și să-și deschidă inima.
Cu o estetică vizuală inconfundabilă, umor fin și o coloană sonoră memorabilă, filmul este o poveste caldă despre curaj, iubire și frumusețea detaliilor care transformă viața într-o aventură extraordinară.
2D SUBTITRAT ÎN LIMBA ROMÂNĂ

Reconstituirea
2026-03-30 19:00 - 20:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
Distribuția

Cătălin-Mihai Miculeasa
Iulia Colan
Nicolae Vicol
Raluca Păun
Romaniţa Ionescu

David Drugaru
Robert Ioan

Concept: Catinca Drăgănescu și Ciprian Făcăeru
Regia artistică: Catinca Drăgănescu
Text de: Catinca Drăgănescu
Scenografie fizică, VR/AR & lighting design: Ciprian Făcăeru
Costume și consultant scenografie: Lia Dogaru
Dezvoltare software Reconstituirea VR/AR: Augmented Space Agency (Dan Făcăeru și Sabin Serban)
Compoziție muzicală originală și sound design: Cristian Vieriu (interior 8)
Comunicare Proiect: Bad Unicorn (Monica Felea)
Manager Proiect: George Albert Costea
Asistent regie: Despina Remediaki
Asistent scenografie (costume): Adelina Galiceanu
Regia tehnică: Mihai Manea
Sufleor: Ramona Popa
Sunet: Emy Guran
Lumini: Alina Mitrache/Marian Tudorache
Video: Florin Chirea/Orlando Buda
Supratitrare: Emi Chirea
Data premierei: 27 sept. 2024
Durata spectacolului: 90 min. fără pauză

”Reconstituirea” este inspirat din filmul cu același nume regizat de Lucian Pintilie și alte opere impregnate de spiritul anilor ‘68.
Tineri din colțuri diferite ale lumii chestionează propria identitate și felul în care funcționează lumea din jurul lor. Dragostea, arta și revoluția se amestecă într-un carusel de emoții și experiențe. Ar putea fi 1968, sau ar putea fi acum. Revolta e în aer, revoluția e o stare de spirit, „la vie est plus forte que l’imagination”.
Spectacolul este parte a proiectului #ACuTe, co-finanțat prin Programul Europa Creativă al Uniunii Europene, proiect care reunește 14 organizații europene de top din domeniul teatrului și al cercetării, cu scopul de a dezvolta producții de teatru experimental, folosind tehnologii digitale inovative.
#acuteproject #performingarts #newtechnology #creative.eu #tncms
Pentru mine, Reconstituirea e un fel de ars poetica, despre cele două mari iubiri ale vieții mele: teatrul și revoluția. Cred în arta care prinde spiritul epocii și simt că pe aici pulsează omenirea azi: suntem într-un moment de cotitură, simțim cu toții nevoia de schimbare, ne frustrează autoritatea, politicul, vrem o lume nouă, dar spre deosebire de 1968 nu avem o reprezentare a sa. Și libertatea poate fi o formă de constrângere, asta e revelația secolului 21, avem toate tentațiile astea pe masă, putem să ne trăim viețile oricum, dar individul nu contează în marea ordine a lucrurilor. Lumea pare că se învârte fără noi. Ne lipsesc idealismul, viziunea, utopia. Așa că am făcut un spectacol despre toate acestea, și despre ceva ce am adorat în viziunea lui Lucian Pintilie: „forța de electroșoc moral a artei”.
Reconstituirea este un exercițiu de conștiință, despre cum se simt protestul, autoritatea, dragostea, o călătorie prin timp și spațiu care ne oferă posibilitatea de a experimenta cum se simte multi-realitatea în care trăim, un portal spre conștiința celuilalt, celorlalți, altora. „Un om e liber când hotărăște să fie liber”– cred că ar trebui să ne spunem asta în fiecare zi, suntem creatorii lumii în care trăim și de asta creația și revoluția sunt de fapt același lucru. Pentru mine, cel puțin.
M-a fascinat întotdeauna Lucian Pintilie, l-am considerat mentorul meu ales. Am scris un doctorat despre el, mi-am definit arta un „teatru al conștiinței” ca reacție la universul lui. Mă întorc în teatrul meu de debut după 12 ani și lucrez poate cel mai personal, mai sincer, mai acut spectacol al meu. E un moment special. Lucrez cu o echipă fantastică de creatori. Sunt un om – artist fericit. Reconstituirea reconstituie sufletul și conștiința mea. Îl dedic bunicilor mei, Mariana și Alexandru Petculescu – de la care am învățat că „doar visătorii pot schimba lumea, doar visătorii”. – Catinca Drăgănescu

Rosencrantz & Guildenstern trebuie să moară
2026-03-30 18:00 - 19:30 | Departamentul de Arte și Media al Universității din Craiova – Aula Buia, Str. Libertății, nr. 19, Craiova, Dolj, 200421, România
ROSENCRANTZ & GUILDENSTERN TREBUIE SĂ MOARĂ
Vă invităm luni, 30 martie, ora 18:00, în Aula Buia (în incinta Facultății de Agronomie) la premiera celui de-al doilea spectacol de licență al promoției 2026 de actori, in curând absolvenți ai Departamentului Arte și Media, specializarea Actorie.

“Un spectacol despre a fi prezent într-o poveste fără a-i înțelege sensul. Despre mecanismele invizibile care ne ghidează și despre fragilitatea conștiinței în fața unui destin deja scris.
Sau, poate, despre simplul fapt de a fi — și de a nu ști de ce.”

Echipa artistică
Traducere: Eugen Gyemant
Adaptare, spațiu și regie: Florin Carcala
Asistență de regie: Iarina Zidaru
Costume: Lia Dogaru
Video: Paul Scondac & Lucian Vlăsceanu
Operator video: Teofil Emilian Stănică
Operator sunet & lumini: Victor Mihai

Distribuția
Darius Feraru, Bogdan Scăfariu, Răzvan Zamfir, Ana-Maria Hârsieru, Alexandra Iovan, Alexa Turea, Bianca Mălăel, Georgiana Dincă, Gabriel Căldare, Mihnea Presură, Ovidiu Chiva

Cu participarea video:
Vlad Udrescu
Ramona Drăgulescu
Claudiu Mihail
Raluca Păun

Spectacol realizat în parteneriat cu Teatrul Naţional Craiova

***intrare liberă, în limita locurilor disponibile

Direcția 5 - Cultural Tour 2026
2026-03-29 19:30 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
Îți dăm întâlnire cu cele mai frumoase cântece Direcția 5, acele cântece cu care ai crescut și pe care nu le vei uita niciodată.
Orice muzică ați asculta, a noastră este diferită! Direcția 5 vă iubește!
Accesul copiilor cu vârsta de până la 12 ani însoțiți de părinți este gratuit.

Festival de film Visuali Italiane Craiova 2026
2026-03-29 19:00 - 21:30 | Dolj
Festivalul de film italian contemporan VISUALI ITALIANE – NOUA CINEMATOGRAFIE ITALIANĂ ÎN ROMÂNIA, organizat de Institutul Italian de Cultură, revine în martie cu o selecție remarcabilă de filme italiene contemporane, prezentate în premieră în România. Ediția din acest an, a cincea a festivalului, continuă traseul național și ajunge la Craiova în perioada 27–29 martie la Cinema Inspire.
Selecția Visuali Italiane 2026, realizată de criticul de film Eddie Bertozzi, reunește titluri recente din cinematografia italiană, care traversează genuri, stiluri și perspective diferite. Filmele propun o incursiune prin spații și epoci diverse – de la orașe încărcate de istorie și tensiune, la cadre intime, domestice sau marginale – și conturează o imagine a cinemaului italian de astăzi, atent la oameni, contexte și transformările lumii contemporane. „Îmi place să-mi imaginez cinematografia italiană ca pe o cameră mare de alchimist, în care nenumărați regizori-vrăjitori, cu experiențe și convingeri diferite, experimentează noi farmece pentru a ne vorbi despre noi, pentru a ne povesti despre lume și a ne face să o înțelegem mai bine. Selecția de filme Visuali italiane 2026 încearcă să rezume aceste feluri diferite de a face film în Italia de azi”. – afirmă directorul artistic al festivalului, Eddie Bertozzi.
„Ajuns la ediția a V-a, festivalul de film Visuali Italiane se reconfirmă ca spațiu privilegiat de observare a cinematografiei italiene contemporane, aducând laolaltă autori afirmați și regizori debutanți, experimentarea formală și dialogul cu publicul larg. Selecția din 2026 cuprinde genuri, stiluri și fantezii diferite, oferind creații cinematografice vitale, deloc autoreferențiale și mereu deschise către lume și către surse de inspirație internaționale.” – Laura Napolitano, directoarea Institutului Italian de Cultură din București.

Program Festivalul de film Visuali Italiane Craiova 2026 – Cinema Inspire, Craiova
Vineri, 27 martie, ora 19.00
PRIMAVERA / PRIMĂVARA
Regia: Damiano Michieletto
Italia-Franța, 2025 / 110’; dramă, istoric
Distribuție: Tecla Insolia, Michele Riondino, Andrea Pennacchi
Veneția, primii ani ai secolului al XVIII-lea. Cecilia este o violonistă de excepție, dar poate cânta doar în orfelinatul unde a crescut, în spatele unui grilaj, pentru urechile unor mecenați bogați. Până când un vânt de primăvară îi scutură brusc viața. Totul se schimbă odată cu sosirea noului profesor de vioară. Numele lui este Antonio Vivaldi. Damiano Michieletto, unul dintre cei mai importanți regizori de teatru din lume, debutează pe marele ecran cu un film captivant și grandios, o viguroasă frescă a nedreptății condiției feminine și a forței salvatoare a muzicii.
Sâmbătă, 28 martie, ora 19.00
LA GRAZIA / GRAȚIEREA
Regia: Paolo Sorrentino
Italia, 2025 / 131’; dramă
Distribuția: Toni Servillo, Anna Ferzetti, Milvia Marigliano
Mariano De Santis este Președintele Republicii italiene. Văduv, catolic, cu o fiică juristă, ca și el. La finalul mandatului său, apar ultimele obligații: să decidă cu privire la două cereri de grațiere delicate, adevărate dileme morale care se întrepătrund, într-un mod aparent complicat, cu viața sa privată. Splendid din punct de vedere formal, ca întotdeauna, și susținut încă o dată de titanicul Toni Servillo, Paolo Sorrentino semnează regia unuia dintre cele mai bune filme ale sale. Clar și complex, intim și public, înduioșător. Un film etic de mare valoare despre obiceiul de a pune lucrurile la îndoială.
Duminică, 29 martie, ora 19.00
FUORI / AFARĂ
Regia: Mario Martone
Italia-Franța, 2025 / 117’; dramă
Distribuția: Valeria Golino, Matilda De Angelis, Elodie
Roma, 1980. Scriitoarea Goliarda Sapienza ajunge la închisoare pentru furtul unor bijuterii, dar întâlnirea cu două tinere deținute se dovedește a fi o experiență de renaștere pentru ea. O relație pe care nimeni nu reușește să o înțeleagă afară, după ce ies din închisoare, dar datorită căreia Goliarda își regăsește bucuria de a trăi și de a scrie. Mario Martone, un maestru al filmului italian, recitește cu emoție și cu o impresionantă libertate formală o pagină din viața adevărată a Goliardei Sapienza, una dintre cele mai prețioase voci literare ale secolului XX, intepretată aici magistral de Valeria Golino.

Frumoasa și Bestia
2026-03-29 18:30 - 20:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Frumoasa și Bestia
Teatrul National Marin Sorescu, Craiova
Strada Alexandru Ioan Cuza 11
duminică, 29 martie ’26, ora 18:30
Musicalul “FRUMOASA ȘI BESTIA” vine în PREMIERĂ , dupa zecile de reprezentații avute pe marile scene Broadway, West End, Grand Via….., la Teatrul National Marin Sorescu din Craiova pe 29 Martie 2026 de la ora 18,30 . Theater du Soleil Entertainment vă răsfaţă cu o nouă producţie dinamică, plină de culoare şi emoţie. „Frumoasa şi Bestia” redă cu măiestrie una dintre cele mai îndrăgite poveşti ale copilăriei, într-un MUSICALLIVE, în care personajele prind viaţă, care îi va transporta pe spectatori pe un tărâm de basm.
Theater du Soleil Entertainment vă răsfaţă cu o nouă producţie dinamică, plină de culoare şi emoţie. „Frumoasa şi Bestia” redă cu măiestrie una dintre cele mai îndrăgite poveşti ale copilăriei, într-un MUSICALLIVE, în care personajele prind viaţă, care îi va transporta pe spectatori pe un tărâm de basm.
După reprezentațiile de succes de până acum, avute pe marile scene, spectacolul vine la Craiova, cu o adevărată surpriză.
Este un show grandios, o adaptare de Zully Mustafa și Sergiu Roban, un MUSICAL LIVE ÎN LIMBA ROMÂNĂ, momente de dans unice, costume și decoruri de basm, care îi vor purta pe cei mici și mari într-o lume de vis, alături de cele mai îndrăgite personaje: Belle, Bestia, Gaston, Lefou, Ceainic, Pămătuf…. și multe altele.
De ce nu ar trebui să ratați așa ceva? Vă putem da o mie de motive pentru a fi alături de noi! Însă pentru a vă convinge că într-adevăr trebuie să faceți parte din noua noastră poveste, vă spunem doar atât: va fi o lume de basm, din care nu veți mai vrea să ieșiți. Va fi magie, vor fi decoruri de basm, proiecții 3D, va fi cântec și dans. Va fi bucurie! Într-un cuvânt : copilărie! Voi când ați fost ultima oară copii?
Vă așteptăm alături de o echipă de profesioniști. În rolurile principale îi veți putea aplauda pe: Vasile Filipescu/Emil Mitrache (Americanul) – Tatal, Petru Schindler– Narator/ Librar, Iulia Miulescu – Belle, Sergiu Roban – Bestia, Bogdan Podlovschi / Doru Ciutacu – Ceasornic/ Doctor, Tomer Jack Weissbuch – Lefou, Victor Valentin Ion – Gaston, Teodor Colea / Luana Prodea – Lumierre, Alina Marina Mirica / Ioana Dragomir – Ceainic, Diana Maria Colea / Sofia Sânziana – Pămătuf, Luana Prodea – Fata 1, Daniela Foiu – Fata 2, Daniele Foiu – Fata 3 și Dansatorii Scoli de dans Word Dance
Decorurile au fost o inovație, folosindu-se tehnica de proiecție high-tech 3D virtual reality background, combinată cu efecte de lumină și cu elemente de mobilier real.
Scenariul: Zully Mustafa și Sergiu Roban
Regia: Elena Nicolau
Asistent Regie : Sergiu Roban
Coordonator Muzical și Artistic: Sergiu Roban
Traducere si Adaptare Versuri: Iulia Miulescu si Horia Radu
Coregrafia: Alina Cimpoieru
Mișcare Scenică: Levi Szasz
Scenografia: Elena Nicolau
Costume:Camelia Daniela Banu
Lighting Design: Ion Nicolau
Sound Design: Ion Nicolau
Graphic Design: Studio Graphic Bear

Pic
2026-03-29 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
PIC
de Ana Cucu Popescu & Delia Gavlițchi
Regia: Delia Gavlițchi
Scenografia: Tomos Tunde
Muzica: Claudiu Fălămaș
Coregrafia: Cătălin Filip
Distribuția: Oana Stancu, Emanuel Popescu, Daniel Mirea, Adriana Ioncu, Robert Iovan, Marin Fagu, Ionica Dobrescu, Alla Cebotari
Spectacol nonverbal
Vârsta: 3+
Pic este despre inocență și puritate, despre descoperirea universului prin bucuria pe care o întrupează o poveste cu păpuși.

Biletele se pot procura de la Agenția Teatrului Colibri. Preț bilet: 13 lei / pers.
Mai multe informații se pot obține la tel.: 0251.412.473.

După începerea spectacolului, accesul în sală nu mai este permis! Persoanele care au bilete și întârzie le pot reprograma.

Expoziție „Regina Maria – 150 de ani de istorie”
2026-03-29 09:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
🏛️Muzeul Olteniei Craiova omagiază 150 de ani de la nașterea Reginei Maria a României printr-o amplă expoziție temporară
📌Cu ocazia împlinirii a 150 de ani de la nașterea Reginei Maria a României (1875-1938), Muzeul Olteniei Craiova, cu sprijinul Consiliului Județean Dolj, organizează, în parteneriat cu Serviciul Județean Dolj al Arhivelor Naționale, Muzeul de Artă Craiova și Institutul de Cercetări Socio-Umane din Craiova „C. S. Nicolăescu Plopșor”, expoziția temporară „Regina Maria – 150 de ani de istorie”.
✨Evenimentul aduce un omagiu uneia dintre cele mai carismatice și influente figuri feminine din istoria României, care a marcat prin eleganță, inteligență și consecvență momente cruciale din devenirea națională. Expoziția oferă publicului prilejul de a redescoperi personalitatea complexă a Reginei Maria – soție, mamă, soră de caritate și regină.
👉În spațiile expoziționale ale Secției de Istorie-Arheologie sunt reunite fotografii și cărți poștale de epocă, unele purtând semnătura olografă a Reginei, care surprind atât momente oficiale, cât și scene din viața de familie. Printre exponate se regăsesc numeroase imagini ale Reginei împreună cu soțul său, Regele Ferdinand I, și cei șase copii ai lor, care ilustrează dimensiunea profund umană și tandră a celei care a fost numită „mama României Mari”.
👑Momentul încoronării de la Alba Iulia, din anul 1922, este surprins prin fotografii și medalii, iar Serbările Încoronării de la București sunt marcate în expoziție printr-un bilet de acces la acest solemn moment.
📸Publicul va putea admira, de asemenea, portrete ale Reginei realizate în diverse tehnici artistice, o tapiserie de excepție și un bust din bronz semnat de Milița Petrașcu, una dintre cele mai valoroase creații dedicate Reginei Maria, remarcabilă prin expresivitate și rafinament.
📜Expoziția include sigiliul Casei Majestății Sale Regina Maria, precum și corespondență cu prințul Barbu Știrbei și fostul prim ministru I. G. Duca, dar și un fotoreportaj de la funeraliile Reginei din anul 1938, care surprinde atmosfera de reculegere și emoția profundă trăită de poporul român la despărțirea de suverana sa iubită.
🏛️Prin acest demers expozițional, Muzeul Olteniei Craiova, împreună cu partenerii săi instituționali, dorește să readucă în conștiința publicului imaginea luminoasă a Reginei Maria – femeia care, prin devotament, cultură și spirit vizionar, a contribuit decisiv la consolidarea prestigiului României în lume.
🔶Expoziția „Regina Maria – 150 de ani de istorie” va fi vernisată în data de 29 octombrie 2025, ora 11, la Secția de Istorie-Arheologie a Muzeului Olteniei Craiova, str. Madona Dudu nr. 14 și va fi deschisă publicului până la 30 martie 2026.

O noapte furtunoasă
2026-03-28 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
după Ion Luca Caragiale
Regia: Alexandru Boureanu și Raluca Păun
Consultanță scenografie: Lia Dogaru

Regia tehnică: Sorin Gruia
Sunet: George Udrea
Lumini: Alina Mitrache
Sufleor: Adrian Țîrcă
Secretar literar: Denisa Neațu
Producător: Marius Pîrlea

Distribuția:
Iulia Colan
Romaniţa Ionescu
Gabriel Marciu
Mircea Mogoșeanu
Marian Politic
Cosmin Rădescu
Cătălin-Mihai Miculeasa
Nicolae Vicol

Ion Luca Caragiale (1852 – 1912) este considerat unul dintre cei mai importanți dramaturgi români. Încă din tinerețe a făcut parte din lumea teatrală românească, unchii săi au fost Costache și Iorgu Caragiale (actori și directori de trupe teatrale). A făcut figurație în spectacolele Teatrului Național, astfel avea voie să asiste gratuit la reprezentații. Caragiale a fost sufleor și corector tipografic, cea de-a doua meserie i-a dăruit „groaza de greșeală de tipar” pe care a păstrat-o toată viața. Începuturile literare pot fi încadrate între anii 1877 și 1879, atunci când publica ce scria în „Ghimpele”, „Timpul” și diverse reviste umoristice ale vremii. Caragiale a fost și director al Teatrului Național din București între 1888 și 1889. Comediile lui constituie o satiră realistă a societății defectuoase în care a trăit. Această satiră cuprinde aspecte ale mișcării de jos în sus pe scara socială, mișcarea celor dornici să parvină, cei lacomi de putere și de bani, a celor „lipsiți de omenie și de caracter”.

Caragiale a vizitat de câteva ori Craiova, pentru teatru sau afaceri politice! Caragiale a editat la Craiova ziarul conservator „Doljul” (1879), s-a reîntors în 1883 pentru o operațiune similară, iar în stagiunea 1886-1887 a asistat la repetițiile spectacolului O scrisoare pierdută, cu un impresionant rol „Cetățeanul turmentat” făcut de Ion Anestin, prietenul său de inimă. A revenit în 1896, când a susținut conferința „Păreri literare” și a păstrat mereu Craiova în suflet.

În 1912, I. L. Caragiale împlinea 60 de ani și a fost invitat de Emil Gîrleanu, directorul Naționalului craiovean, să fie omagiat aici. Aflat la Berlin, dramaturgul și-a dat acordul pentru reprezentarea integralei pieselor sale pe scena Naționalului și a cerut suma de 2000 de lei. Gîrleanu spera ca Nenea Iancu să vină la Craiova, însă n-a fost să fie. Lui Gîrleanu, care insista să fie prezent la Craiova, Caragiale îi răspundea abil că „aniversarea nu era prevăzută în contract”! S-au jucat în acel an, primăvara și toamna, „D-ale Carnavalului” și „Conu Leonida față cu reacțiunea” (spectacol-coupé), „O noapte furtunoasă”, „O scrisoare pierdută”, „Năpasta”, „9 aprilie”, monolog în proză în lectura lui V. Eftimiu și E. Gîrleanu. Caragiale acordase Craiovei dreptul de a-i juca piesele în toată România, „în afară de București și Iași”!

Revista SpectActor, nr. 2/ mai-august 2023

Vrăjitorul din Oz
2026-03-28 18:00 - 19:30 | Teatrul pentru copii și tineret Colibri, Calea București, nr. 56, Craiova, Dolj, România
Vrăjitorul din Oz (5+)
Regia: Cristian Mitescu
Biletele se pot procura de la Agenţia Teatrului Colibri. Preţ bilet: 13 lei / pers. Mai multe informații se pot obține la tel.: 0251.412.473.
După începerea spectacolului, accesul în sală nu mai este permis! Persoanele care au bilete și întârzie le pot reprograma.

Spectacol Omagial dedicat Zilei Naționale a Greciei
2026-03-28 11:00 - 13:00 | Filarmonica Oltenia, Calea Unirii, nr. 16, Craiova, Dolj, 200585, România
Spectacol Omagial dedicat Zilei Naționale a Greciei
Comunitatea Elenă Craiova, în parteneriat cu Uniunea Elenă din România, vă invită la o celebrare a tradiției, identității și spiritului elen, într-un eveniment de înaltă ținută culturală.
Filarmonica Oltenia Craiova 28 martie 2026 11:00 Intrare liberă
Pe scenă vor evolua:Ansamblul “Irini” – Craiova • Ansamblul “Asteria” – București • Ansamblul “Ilios” – Târgoviște • Ansamblul “Prietenii lui Zorba” – Drobeta Turnu-Severin • Ansamblul “Eleftheria” – Calafat • Ansamblul “Filia” – Pitești
O întâlnire autentică între cultură, tradiție și prietenie româno-elenă.
Vă așteptăm!

Aume @ Korona
2026-03-27 22:00 - 2026-03-28 04:00 | Dolj
AUME @ KORONA 27.03. 2026 // 22:00Mescu • Naidin • Ville aduc vibe-ul deep, minimal și techno într-un line-up care te va ține in priza toata noaptea.Intră în stare, lasă grijile la intrare și vino să simți muzica intens, autentic, fără pauză. Korona 27.03 House / Minimal / Techno
